EMERGENCY 2

1 bevetés: baleset a vasúti átjáróban

Szükséges:	1 db F104 + 1 db Tűzoltó
		2 db Mentő + 2 db Hordágy + 1 db Orvos
		1 db Tréler

A tűzoltóval ki kell vágni a kocsiból a sérültet, a már a földön fekvővel ellátni és elszállítani. A tűzoltóval ki kell vágni a kocsi előtti bokrot, hogy a trélerrel elszállíthassuk. Elvileg a szemafort is pirosra kell váltani a sin melletti kapcsolóval (kissé a baleset alatt van a sín mentén), mert nagy vonatbaleset lesz, de ha gyorsak vagyunk, ez nem szükséges. 100%

2 bevetés: elit katona kézigránáttal fenyegetőzik, fiát használja túsznak

Szükséges:	1 db Rendőrségi helikopter, 1 db Psychológus + 1 db Rendőr

A psychológus beszéljen a katonával, majd a helikopter vigye a rendőrt a sziget úszómedencéje mellé. Itt a rendőr beszéljen az egyik ott álló nővel, majd a jachtot helikopteren hangszóróval szólítsa fel kikötésre. Beszéljen a feleséggel, vigye be a helikopterbe, szállítsa a férjéhez és kész a küldetés. 100%

3. bevetés: bankrablás túszdrámával

Szükséges:	1 db Páncélozott rendőrségi csapatszállító + 1 Lövész +2 Rendőr + 1 Psychológus
		1 db Menekülőautó

A bankrablók fifikásak, alagúton menekülnek, pedig előtte autót követeltek. Az alagút kivezető vége egy garázsnál van a banktól balra, kissé lejjebb. Itt pakoljuk ki a rendőröket és a lövészt (a lövész kezébe fénygránátot) miután a psychológust kitettük a bank közelében. A psychológust beszéljen a terroristákkal, majd tegyük a bank elé a menekülő autót. A garázsnál mikor a gengszterek kijöttek fénygránátot közéjük majd letartóztatás. Jó, ha előtte a rendőrök fedezékben (akár a csapatszállító mögött vagy oldalt) vannak, mert hamar lelövik őket. 100%

4. bevetés: tömegbaleset az autópályán.

Szükséges:	1 db Rendőrautó + 2 Rendőr
		1 db Szerkocsi + 1 db Tűzoltó
		6 db Mentőautó + 6 db Hordágy + 1 db Orvos
		11 db Tréler

Egyszerű eset: Rendőrök vegyék le a megengedett sebességet (az autópálya mentén lejjebb), tereljék le a forgalmat a mellékútra és tartóztassák le az öngyilkosjelöltet az autópálya elválasztó kerítésénél. Először is mentsük ki a sérültet az erdőből (kissé jobbra és fel), a tűzoltó vágja ki az 1 szem sérültet az egyik (fehér) autóból. Ezután betegellátás és roncsszállítás hegyek, nem lehet probléma, majd a rendőröstül levonulás. Előtte még a sebességet vissza kell állítani. 100% + plecsni
Hohohohóóóóóóóó! Van még 1 sérült a kamion előtti szürke kocsiban! A tréler elviszi sebesültestül, és a küldetés is sikerül. Na ez kivételesen egy játékot könnyítő bug. Ha el akarjuk látni, egyel több mentő meg hordágy kell.

5. bevetés: olajvezeték-robbanás

Szükséges:	4 db Nagyfecskendős tűzoltó + 1 db Védőmaszkos tűzoltó
		1 db Mentő + 1 db Orvos + 1 db Hordágy

Ennyi tűzoltókocsi is bőven elég, kevesebbel viszont nekem nem sikerült. Egyebekben 2 tűzoltót fel kell vinni a kerítés mentén a híd mellett a cső bal oldalára és oltani (lehet hidat is építeni a folyó túlpartjáról, az útban lévő fa kivágása után, ha komplikálni akarjuk), a másik kettőt a jobb oldalán, az úton (az egyiket át kell vinni a tűzön a kocsi mellé, mert az felrobban) és oltani. Közben a tűzoltóval elzárni az olajat (lenti telephely bejárata mellett), majd kihozni vele a sérültet és ellátni a mentővel. 100%

6. bevetés: gázrobbanás rendőrőrsön.

Szükséges:	1 db Járőrkocsi + 1 Rendőr
		2 db Nagyfecskendős tűzoltóautó + 1 db Tűzoltó
		1 db Emelőkosaras autó
		4 Mentő + 4 Hordágy + 1 Orvos

Egyenes a dolog. Legelőször elkapni a szökevényt a rendőrrel, lefelé halad a tűztől narancssárga ruhában. 2 tűzoltóautóval oltani, közben a tűzoltó zárja el a gázt a tűz fölötti park távolabbi sarkában. A fenti épület kialvása után lehet oltani a parkot. A tűzoltó közben hordja ki a sérülteket, egyiket emelőkosárral mert a lépcső leomlott. Közben betegellátás, elszállítás. 100%, nehéz elrontani.

7. bevetés: ebolafertőzött majmok szökésben jó kis járvánnyal.

Szükséges:	3-5 db ABC Jármű + 9-15 ABC védőruhás tűzoltó
		1 db Szerkocsi + 2-3 Tűzoltó
		3 db Tréler
		1 db Mentőhelikopter + 1 db Orvos
		1 db Műholdas autó

Szivatós, hogy meglegyen, kell egy adag szerencse is. Mind a 3 majmot el kell kapni. Az egyik a bal felső sarokban a játszótéren grasszál, mellette egy sérült, melyet célszerűen a helikopterrel menthetünk ki (a doki kezdje ellátni). A másik a labor felé vezető út mellett jobbra. A harmadik a folyó jobb szélénél lévő sziklákon jelenik meg, ha a másik kettőt már elkaptuk. A majomfogás lényege: kell egy ketrec, mely a labor udvarán található és bele 1 adag banán, mely középen a zöldségesnél szerezhető be. A játszótéri majmot a helikopterrel lehet a ketrec felé terelni, melyre egy mögé állított tűzoltó csapja rá az ajtót. A második körül célszerű kivágni a fákat, utoljára azt a fát, melyen a majom ül, ekkor igyekezzünk vigyázni a tűzoltóra, mert a majom nekimegy (pl. állítsuk a helikoptert a fa mögé úgy, hogy a ketreccel ellentétes oldalon legyen, így nem bántja a tűzoltót és a ketrec felé indul). A helikopter majomterelgetésre itt is jól jön. A harmadik majmot a helikopterrel kell behajtani a folyó közepén lévő sziklára, majd a híd mellet a folyón lebegő fatörzset kell baltával elszabadítani, mely leúszik a majomig, mely rajta ugrik át a másik partra, itt lehet bekaszlizni. Mind a három majmot a laborba kell vinni, itt készíti el a doki a kór ellenszérumát, ezután lehet a fertőzötteket gyógyítani. Munka közben a doki is fertőződik, őt is meg kell gyógyítani. Majomfogás közben célszerű a fertőzötteket a városban összeszedni, mert így akadályozható a járvány. A sérülteket nem kell elszállítani, lényeg a "fertőtlenítés". Nem halhat meg senki. Itt kivételesen jól jön a műholdkapcsolat, mert látható mikor érnek célba igen hosszú úton járó járműveink. Ez a küldetés jól még nem sikerült (csúcsom 62 százalék és csak 2 fertőzött "feküdt ki"), de szivatósabb annál, hogy sokat szórakozzak vele.

8. bevetés: gázos elnöki látogatás.

Szükséges:	1-2 db ABC jármű 2-6 ABC védőruhás tűzoltó
		2 db Mobil kórház 1-1 orvossal ill. hordággyal esetleg az egyik helyett 3 mentő hordággyal
		1 db Páncélozott rendőrségi szállítójármű, 1-2 lövésszel és 1-2 rendőrrel

Nem különösen bonyolult, mondhatni az előző után sétagalopp. Először is 1 fertőzött fegyveres fickó gyalogol el a helyszínről, ezt el kell kapni fénygránátos lövésszel, majd fertőtleníteni, vigyázva arra, hogy fertőtlenítés után le ne lépjen. A sérülteket össze kell szedni, először is a jobbra-lent fekvőket, mert könnyen elhaláloznak, majd fertőtlenítés után ellátni a mobil kórházakban. Közben 1 tűzoltóval elzárni a gázt. A fennjáró fertőzötteket is fertőtleníteni kell természetesen. Ezután a parlament (bal felső sarkán a városnak, közel a járművek megérkezési helyéhez) előtti teherautós gengsztereket kell felszámolni egy fénygránátos lövész - rendőr - tűzoltó hármassal (lehet vinni több embert is, mert ha valaki megsérül, akkor baj van), lehetőleg akkor, mikor nem járnak sokan arra, mert ezek is gázosítani fognak. Gázt elzárni, mindenkit fertőtleníteni esetleg gyógyítani. Ezután már csak az elnököt (aki az elnöki palota mögött ácsorog emberei között az első helyszín mögött) kell 1 rendőrrel átkísérni a parlamentbe. Ja, és a teherautókat ne próbáljuk elszállítani, mert nagy gáz lesz…

9. bevetés: mennyünk HÉV-vel a repülőtérre

Szükséges:	3-4 db nagyfecskendős tűzoltóautó
		1 db szerkocsi 2-3 védőmaszkos tűzoltó
		1 db darus autó
		2 db mobil kórház hordággyal, orvossal

Szintén nem túl komplikált. Első dolog kinyitni 1 tűzoltóval a repülőtér bejáratát, majd fémvágóval kiszabadítani a repülőgép melletti sárga busz utasait. Közben a fecskendőket el kell helyezni a tűz körül, vigyázva arra, hogy fel ne robbanjanak, mert meleg van. Ezután ki kell hordani a váróterem sebesültjeit (ha jól számoltam 4 db), meg a benn ácsorgókat (ez nem biztos, de nem próbáltam még otthagyni őket). Ezután jöhetnek a vasúti kocsik meg a vonat előtti összetört sárga busz. Van két kocsi lejjebb is, a síneken lévőhöz kell a darus kocsi. Ha minden igaz így még 11 sérültet lehet összeszedni. Ha a reptér elaludt és minden sérült otthon van, akkor kész.

10. bevetés: csatornázás autópályán

Szükséges:	1 db nagyfecskendős tűzoltóautó
		1 db szerkocsi + 1 tűzoltó
		2 db mentő + 1 orvos + 2 hordágy
		2 db tréler
		1 db járőrautó + 1 db rendőr

Iszonyúúúúúúúúúúúúúú primitív. Fel kell számolni a balesetet az autópályán (akinek ez nem megy, az csalt idáig). Ezután várakozni kell a rendőrünkkel, míg fel nem gyalogol az egyik autópályahídra egy manus, itt ácsorog egy darabig, majd elmegy a csatornafedélért. Ha már nála van, el lehet kapni. Hogy miért iszonyú? Erre a marhára fél órát is lehet várni, közben nem történik semmi… 100%
Ez az egyetlen, melyet érdemes átugrani pályamentéssel (mert fél órát bámulni egy képernyőt tétlenül, az nem embernek való).

11. bevetés: puccs

Szükséges:	1 db mesterlövész
		1 db lövész fénygránáttal

Valamit nem jól csinálok, mert 45%-nál jobban még nem sikerült, pedig csak 4 rosszfiút amortizáltam le. Amúgy egyszerű, csak gyakorolni kell és sokat menteni (Esc-et nyomva itt is lehet). Bejutáshoz meg kell kerülni a parlamentet (hátulról, mert seggbe lő a tank) és a kerítés mellett parkoló tartálykocsit mesterlövésszel szétlőve beiszkolni a kerítésen belülre. A parlamentben akit akarunk, azt le lehet lőni az 1 szem mesterlövésszel. A tábornok a bal oldali sarokban lévő egyik irodában van, az ajtaja felfelé a fal felé nyílik. Fénygránátot neki és letartóztatni és vége. Persze lehet szórakozni fénygránáttal, letartóztatással, meg hogy csak a lövészek egyikével lőjük le az emberek egy részét, mert akkor nem halnak meg, talán akkor jobb is lehet. De ekkor nem árt pár járművel eltorlaszolni a tank útját a lenti saroknál, mert az embereink közé lő, ha viszont van torlasz, akkor a hosszabbik úton kénytelen menni, és akkor mindenki bejuthat. Most nézem csak mennyit írtam a semmiről…

12. bevetés: börtönlázadás

Szükséges:	1 db Rendőrségi helikopter + 4 db Rendőr
		1 db Páncélozott csapatszállító + 2 Mesterlövész + 2-4 Lövész
		2-3 db Rendőrségi kisbusz
		3 db Páncélozott vízágyú (F105-ös is lehet, de akkor először föl kell számolni az ellenállást)
		2 db Mobil kórház + Orvos + Hordágy
		1 db Mentőhelikopter (sokat segít a sebesültek összeszedésénél, de nélküle is megy)
		1 db Csónakszállító

Kicsit összetett, de nem nehéz. Elsősorban el kell kapni a 4 meglépett elítéltet, hogy később ne legyen velük gond, ehhez legjobb a rendőrségi helikopter rendőrökkel. A hárman a börtön bejáratától indulnak, negyedik a börtöntől kissé jobbra és lefele ácsorog az erdőben, megtalálhatók, lehet használni a rendőrhelikopter fényszóróját is. Azután be kell vinni a vízágyúkat a börtön belső udvarára oltani. Ezután már csak fel kell számolni a mindenfelé lövöldözőket. Balra fent az erdőben van 1 faház, az itt ácsorgó fegyverest legegyszerűbb egy mesterlövésszel likvidálni. Muszáj, mert később felgyújtja az erdőt. Ide igyekszik az egyik szökevényünk is. Az őrtornyokból lövöldözőket szintén mesterlövészünk intézheti el, ezek nem is számítanak halottnak. A börtön udvarán ácsorgó fegyvereseket szintén mesterlövésszel intézhetők el legegyszerűbben, de próbálkozhatunk fénygránátos lövésszel is. A narancssárga ruhások fegyvertelenek. Közben mehet a sebesültellátás, melyet a mentőhelikopter bevetése jelentősen megkönnyít. Közben vigyázzunk, mert a rabok néha szökésnek indulnak ismét (a börtön hátsó részéből), ez megakadályozható a börtön kerítésén lévő ajtó bezárásával (meg a letartóztatásukkal). A börtön két szárnyában is vannak fegyveresek, meg sérültek, meg rabok. Itt fénygránátos lövészpárossal érhetünk célt. Minden rabot meg sebesültet el kell szállítani. Végére hagyhatjuk azt a peches rabot, melynek a tutaja elmerült a folyó közepén így ő a szigeten rekedt. Ja, a börtön jobb felső sarkában ácsorog az igazgató, vele nem kell semmit tenni, de ha a mellette álló fegyveres lelövi, akkor gáz van. Plecsnit is kapunk.

13. bevetés: Bill Geci elrablása

Szükséges:	1 db Páncélozott csapatszállító (fénygránátok miatt)
		1 db Rendőrségi kisbusz (abroncslyukasztó miatt)
		1 db Menekülőautó
		1 db Csónakszállító
		3 db Mentő + 3 hordágy + 1 Orvos
		1 db Mesterlövész, 2 db lövész, 3 db Rendőr, 1 db Psychológus

Itt szintén valami nem stimmel, mert legjobb eredményem azt hiszem 60%. Mindenesetre először likvidálni kell az egyik csatorna mellett ácsorgó fegyvereseket a túlpartról, oda csónakkal szállított mesterlövésszel. A túszejtő bankrablók barlangja fent van, széles irtás vezet hozzá a csatorna partjáról. Ide 1 fénygránátos lövészt és 2 rendőrt kell elhelyezni (lehetőleg az erdőn át, lopakodva, és a barlang mögé érkezve). Ezután kezelésbe kell venni a templom előtt ácsorgó 2 fegyverest, először psychológus beszéljen velük, majd kapjanak menekülőautót, de mindenekelőtt a menekülési útvonalukon helyezzünk el abroncslyukasztót meg a másik lövészt fénygránáttal és 1 rendőrrel. A többi magától értetődik. Vigyázzunk a járókelőkre, mert a gengszterek nemcsak lelőhetik, hanem el is üthetik őket. Miután ezek megvannak, előbb-utóbb 3 fegyveres távozik a barlangból, melyet előre elhelyezett kis csapatunk vidáman elkaphat. Ezután már csak azt a gecit kell ellátnunk (meg persze azt a 2 halottat elszállítani, amit az elején csináltunk). Egyéb barlangokban is vizitálhatunk, ha barnamedvét akarunk látni…

14. bevetés: Rossz Tájfunnal ne menjünk vendégségbe

Szükséges:	2-4 db ABC tűzoltóautó + 6-12 ABC védőruhás tűzoltó
		1-2 db Csónakszállító
		1 db Mobil kórház
		1 db Mentőautó
		1 db Orvos + 1 db Hordágy
		2 db Tűzoltóhajó

Nem különösebben bonyolult, de igyekezni kell. Legelőször mind a két hajóval oltani kell a tengeralattjárót. Aztán vigyünk ki 5 tűzoltót rocsóval a tengeralattjáróhoz, a másikkal mentsük a fürdőzőket. Az egyik tűzoltó kapcsolja ki a reaktort, majd pakoljuk fel az összes sérültet, még 2 fürdőzőt is felvehetünk. A parton fertőtlenítés, gyógyítás. A tengeralattjárón maradt tűzoltót állítsuk a rakétavezérlő-pulthoz. Egy másikat küldjünk az orosz követséghez (nagy ház, orosz trikolorral, fekete diplomáciai kocsikkal) a rakétakódért. Így már előemelhetők a rakéták, melyeknek a robbanófejeit a tűzoltóval csavarjuk le. Ezután már csak a kerítésen belüli fertőzötteket kell fertőtleníteni (van egy pár és egyre több lesz, míg a reaktort nem kapcsoljuk ki). Ha mindenki tiszta, betegeket elvittük akkor megvan.

15. bevetés: fogolyszállítás

Szükséges:	3 db Páncélozott csapatszállító + 24 db Lövész (egy részük helyett mehet rendőr is)
		5 db Tréler

Gyakorlatilag tisztán piff-puff rész, sok-sok mentéssel. A fogolyszállító teherautót megtámadhatják a házakból "kisereglő" terroristák (alkalmanként 2 fő), az itt-ott álló piros autókból kiszálló terroristák (összesen ha jól számolom 4), bizonyos útkereszteződésekből előrobogó piros autók (3 azazhogy 4, de az elsőnél nem támadnak a rabomobilra), valamint a bíróság előtt álló TV-s furgonból kiugró kivételesen 3 terrorista. A lényeg, hogy minden házba be kell menni, ahol terroristák vannak fénygránátos lövészpárossal (vagy 1 lövész + 1 rendőr párossal), és letartóztatni a rosszfiúkat. 2 helyen így nem lehetett célt elérni, itt simán lövésszel le lehet lőni a muksókat. Van egy sarokház a bíróság közelében, ahova nem lehet bemenni, ide készültségbe lehet állítani 2 lövészt, és ha kijöttek, hegyibe. A piros autók mellé fénygránátos lövészpárost állítva meg kell próbálni trélerrel elszállítani, így a személyzetük kiszáll, aztán közéjük a fénygránátot. A kocsikat aztán pakoljuk fel. Az előrobogó kocsik előrobogását erősen gátolja az, ha eltorlaszoljuk az útjukat a kiürült ill. megtelt járműveinkkel. Problémát jelent még az, hogy a terroristavezér a bíróság előtt nem hajlandó kiszállni a kocsiból. Erre megoldást jelenthet az, hogy hagyjuk a végén addig lőni a kocsit, míg a vezér ki nem száll, és csak utána tartóztassuk le a lövöldözőket, meg külön a vezért, és gyalog szállítsuk be a bíróságra. Velem egyszer az is előfordult, hogy nem tudom mitől, de kiszállt magától, de gyakoribb az előző verzió. Amúgy a lövészekkel kijavítható a rabomobil kilőtt gumija. Sem a saját, sem a terroristasérülteket nem muszáj ellátni (persze nem tilos), úgy is meglesz a küldetés plecsnivel!

16. bevetés: atomerőmű-baleset

Szükséges:	3-4 db Nagyfecskendős tűzoltóautó
		2 db ABC jármű
		1 db Járőrkocsi 3 rendőrrel
		6-12 ABC védőruhás tűzoltó
		1 db Tréler
		1 db Mobil kórház orvossal, hordággyal

Nem túl komplikált, csak igyekezni kell. Először is az össze-vissza mászkáló kékruhás fertőzött hülyét kell elkapni, mert megfertőzi a várost. Kellemetlen tulajdonsága, hogy elengedése után ismét megfertőzi magát, és irány a város, úgyhogy ne engedjük el megtisztítása után sem. A rendőrökkel álljuk el a helyszín felé vezető valamennyi utat. A fecskendőkkel kezdjünk oltani, közben a tűzoltókkal kapcsoljuk ki a reaktorokat és kezdjük kihordani a sebesülteket (összesen 5 db). A hulladékköpő csővezetéket az egyik roncs elszállítása után lehet a legegyszerűbben elzárni (állítólag be lehet hajózni ide egy tűzoltót rocsóval is, de én még nem próbáltam). Ezután már csak fertőtlenítés, gyógyítás, levonulás.

17. bevetés: kémműhold hull az égből

Szükséges:	1 db Csónakszállító
		1 db Páncélozott rendőrségi autó
		2 db Mesterlövész, 1 db Lövész, 2 db Rendőr (lehet vinni többet is)

Piff-puff. Rocsóval kell szállítani az embereket. Az állomás bejáratánál a 2 fegyveres mesterlövésszel intézendő el, a főnök letartóztatni. A mesterlövész álljon a bejárat melletti épület oldalfala mellé oldalra, innen majd kisereglik később egy csomó fegyveres, melyeket jelenléte lefoglal, csak azt az 1 faszit javasolt lelőni, mely megpróbálja lelőni mesterlövészünket. Ezután a többi emberrel kerüljük meg az állomást, a szemafornál álldogáló embert fénygránátos lövésszel tartóztassuk le. 1-2 mesterlövésszel számoljuk fel a lövöldözőket, majd egy rendőrt vigyünk be a hátsó bejárathoz legközelebbi konténerbe.

18. bevetés: Ne nevezzünk Hindenburgnak léghajót, mert…

1. rész: előkészület

Szükséges:	3 db Páncélozott vízágyú

Sok pénz nincs. A 3 páncélozott vízágyút vigyük a kis léghajó mellé, a már alapban is ott lévő F105-öst meg vigyük a gyár mögé az erdőbe a gyár felső sarka mögé. A 4 rendőrrel tereljük ki az embereket a léghajó alól. Az egyik tűzoltót vigyük be a léghajóreptérre (lehetőleg ne a léghajó alá…), a másikkal engedjük el a kis léghajó köteleit. A többi járművet akár haza is küldhetjük. A léghajó kikötésével felesleges bíbelődni, úgyis lezuhan. Mindenesetre ne higgyünk az órának, 5 perccel korábban lesz a bumm.

2. rész: nagy-nagy tűzoltás

Szükséges:	3-4 db Nagyfecskendős tűzoltóautó
		6-8 db Páncélozott vízágyú
		1 db Szerkocsi

Eleinte sietni kell. 1 F105 oltsa a kigyulladt pavilont, még 1 hűtse a mellette állót. A következő hűtendő célpont az irányítótorony. Hűtendő meg a másik pavilonsor léghajóhoz közeli épülete. A páncélozott vízágyúk oltsák a léghajót ahol érik. A hátsó traktusban az F105-öt pozícionáljuk úgy, hogy a gyár sarka környékén folyamatosan fellobbanó tüzeket lekezelje. 2 Páncélozott vízágyút küldjünk a léghajó és a gyár közé, itt gyakran manuálisan is be kell avatkoznunk. A harmadik "páncélos" szabadon használható, ahol kell (fák, bokrok, kisléghajó stb.). Ezután a léghajóreptéren ácsorgó tűzoltó fémvágóval szabadítsa ki a léghajó személyzetét, melyek ezután átgyalogolnak a kisléghajóhoz, és elléghajóznak. Ezután már csak locsolni kell, aztán előbb-utóbb (inkább utóbb) kialszik a tűz, eközben fontos a folyamatos kontroll, mert "páncélosaink" a viszonylag intelligens F105-ösökkel ellentétben nagyon hülyék.

19. bevetés: tankerbaleset

Szükséges:	2-4 db Tűzoltóhajó
		8-10 db Nagyfecskendős tűzoltóautó
		1 db Mobil kórház személyzettel
		1 db Mentőhelikopter
		1 db Csónakszállító
		1 db K9 egység

Legfontosabb a tűz kontrollja. A tanker mellé állítsuk a hajóinkat, a tüzet és az e melletti fedélzetrészt is locsolják. Az égő épület minden falához állítsunk 2-2 F105-öst, de a kerítésen kívülről locsoljunk, mert felrobbannak. További 4 F105-öst rakjunk a tanker melletti olajtároló (?) kerítései, csövei és tartályai közé, ezek az esetleges helyi tüzek eloltása után szintén a tankert locsolják. A tankeren fekvő sérülteket praktikusan mentőhelikopterrel lehet a kórházhoz szállítani. A tankeren ácsorgók akkor is beugrálnak a cápák közé, ha a hajó már kialudt, őket a rocsóval lehet kihalászni. Végül a romok között lehet még 2 halottat találni a K9-esekkel.

20. bevetés: vonat kontra felüljáró

Szükséges:	4 db Mobil kórház (vagy 3 kórház + 4 mentő) személyzettel
		1 db Kisfecskendős tűzoltóautó
		1 db Szerkocsi
		2-6 db Tűzoltó
		1 db Darus autó
		1 db Csónakszállító
		1 db Rendőrségi kisbusz
		1 db Járőrkocsi +1-2 rendőr + 1 psychológus

Legfontosabb információ: összesen 34 sérült van. Első dolgunk a tűzoltás, áramtalanítás és a gát lezárása. A kezelőszervek jobbra vannak a folyón a híd közelében. A vonatnál ácsorgókat psychológussal kell megnyugtatni, hogy elszállíthassuk őket. A felső vagont (egy roncsdarabbal egyetemben) daruval lehet leemelni, amint felszabadul a hely. Szedegessük össze szaporán a sérülteket, meg vágjuk ki őket fémvágós tűzoltókkal a vagonokból. A folyóban fekvő kocsiban 2 sérült van, rocsóval érhetők el. Az egyik törmelék alól alig kilátszó kocsinak nem az ablakán, hanem a tetején (ami felborult helyzeténél fogva oldalt van) kell egyet vágni, ekkor a fémvágós nem hoz ki senkit, viszont felszerelés nélküli tűzoltókkal még 4 sérültet áshatunk innen elő. Színezi az összképet, hogy a híd 1 darabja még mentés közben le fog borulni, ha van emberük alatta ekkor, akkor kezdhetjük elölről az egészet. 100% + plecsni K9 teljesítményért, pedig kutyát azt nem használtam…

21. bevetés: Vulkánszelídítés

1. rész: Kitelepítés + előkészület

Hozzávalók:	6 db Rendőrségi kisbusz + 5 db Rendőr
		4 db Nagyfecskendős tűzoltóautó
		1 db Műholdas jármű (elhagyható, de marad rá pénz)
		1 db Kisfecskendős tűzoltóautó (erre még éppen marad pénz)

Na a franc essen bele! Csak úgy sikerült végigvinnem, hogy újra megcsináltam az előző pályát és nem mentettem (valamint előtte karbantartottam, töredezettségmentesítettem és leállítottam a víruskeresőt). Nem tudom jelentősége van-e, de kisbuszaim ekkor a kitörésig elhagyták a helyszínt is (az utolsó -2 másodperckor!). Okvetlenül ki kell telepíteni a bal felső sarokban lévő 2 ház lakóit, mert úgy fognak sérülten összeesni, hogy már nem lehet hozzájuk férni (5 fő). Idő csak annyi van, hogy a fenti 6 kocsit többé-kevésbé megtöltsük. Ki kell(ene) még menteni a templomban lévőket és a templom sarkánál álló embert (azt hiszem összesen 12 fő), 2 ácsorgó a jobb oldali út mellett, 4 ácsorgó lent egy parkoló(?)ban, 2 ácsorgó bal oldalt egy garázs előtt (ezeket is érdemes, mert ők fogna gázmérgezést kapni meg kinyiffanni). A fecskendőket úgy helyezzük el a városban, hogy túléljék a vulkánt, és mindjárt kéznél legyenek, mert minden tűz kicsi tűzként kezdődik, amikor még könnyű eloltani.

2. rész: Tűzvihar, mérges gázok

Hozzávalók:	Tűzoltó repülőgépek amennyi kell, de ésszel használjuk, mert elfogy a pénz
		1 db Bulldózer

Igyekezni kell. Az erdőben több tűzfészek van, ezeket legegyszerűbb repülőkkel eloltani. De mindenekelőtt a már kinn lévő kocsikat helyezzük el. Egy oltsa a háztömb előtt égő parkot, a többi robogjon a város melletti erdőbe oltani, védjük meg a templom körüli házakat a kigyulladástól. Aztán lassacskán (azazhogy amilyen gyorsan csak tudjuk, de lassan megy) oltsuk el az egész tüzet. Valamelyik bevetésnél azt mondtam, hogy az F105-ösök viszonylag intelligensek, most hozzáteszem, hogy öngyilkos hajlamúak, vigyázzunk rájuk. A bal szélen lévő gázkitörést bulldózerrel és a mellette lévő sziklával eliminálhatjuk. Ha az első részben nem tudtunk mindenkit evakuálni, akkor betegellátás esetleg ABC mentesítés is kell. Ha a tűz elszabadul a városban, akkor a járókelők közül is elfekszenek páran. Mikor mindenkit evakuáltam és még maradt vagy 17.000 creditem is, akkor kaptam 94%-ot.

22. bevetés: ezt a magyar védőgátak állapota inspirálta

1. rész: "tűzoltás" az ár közeledtekor

Hozzávalók:	1 db Műholdas jármű (elhagyható)
		4 db Tréler
		1 db tűzoltó valamilyen járművel
		vihetünk pár rendőrt helikopterekkel evakuálni ha akarunk

Primitív. A védőgátak lyukait homokzsákokkal lehet betömni, mindkét oldalán a folyónak van 1-1 lerakat, trélereink szorgoskodhatnak. Útjuk követésére itt megint használható a műholdas kapcsolat. A város felőli oldalon egy "nagyon bonyolult" logikai feladványt képez, hogy a sok lyukat hogyan tömjünk be kevés zsákkal. A tűzoltó a zsilipek zárásához kell. Könnyítésként: bal oldalt a város felöli, középen a középső, jobb oldalt a folyó felöli gát javítandó meg. A folyó túlpartjáról helikopterekkel és rendőrökkel evakuálhatjuk az emberek jó részét.

2. rész: mentés + takarítás

Hozzávalók:	1-2 db Csónakszállító
		Mentőegység/mobil kórház amennyi szükséges (ha ügyesek voltunk 2 mentő, ha nem több)

Ez már igazán gyermeteg. Rocsóval az embereket majd a hordókat halászgassuk, gyógyítsunk, majd előbb-utóbb vége lesz.

23. bevetés: meteorosdi

Na ezt most emlékezetből írom, mert jelenleg egy kicsit ráuntam a játékra, és a program valamilyen nyűge miatt 20-adszorra engedett át annak idején, pedig mindent jól csináltam. Ja, annyit még, ha túl sok járművünk mozog, a program hajlamos elszállni, hogy csak a reset gomb segít. Van előnye is a dolognak: pár hónap múlva is csípőből percek alatt fékezzük meg a tüzet.

1. rész: előkészületek

Hozzávalók:	4 db Mobil kórház + 2 Orvos
		10-10 db Páncélozott tűzoltóautó meg F105 (variálhatók, de több nem kell)
		Lehet evakuálni is Rendőrségi kisbusszal
		1 db Műholdas jármű (itt kimondottan hasznos)

Úgy emlékszem, itt pénz van dögivel. Lényeg: az egyik meteor becsapódási helye fix a városi parkban, a másik darab vagy az egyik, vagy a másik kórházat találja el. Viszont ha a pályát elmentjük, ez a becsapódási hely nem változik visszatöltéskor. A kórházakat ki kell telepíteni mobil kórházakkal, ezeket lehetőleg úgy helyezzük el, hogy a hordággyal ne kelljen kerülgetni. A park környékén ácsorgókat el lehet szállítani, a játszótéren játszadozó gyerekek kivételével, a gyerekeket csak úgy tudtam elvinni, hogy lövésszel lelőttem (!!!) őket és mentőhelikopterrel emeltem ki a sérülteket. Ebben az esetben el kell őket szállítani a bázisra, mert mikor ezt tettem, és a mobil kórházat a pályán hagytam, a mentősök sérülten estek ki belőle, bárhol volt is. És sajna ha evakuáltam, úgy emlékszem sohasem engedett át. A tűzoltókat célszerű a kórházak körül 2-2 csoportban elhelyezni, majd mikor bemondja (4 perccel a Bumm előtt), hogy hol vöröslik az ég, a másik kórháztól a kocsikat a központi parkhoz áthelyezni és mindkét helyen szétszórni a tűz terjedésének irányát figyelembe véve és vigyázva, hogy a meteorok ne amortizálják le őket. Ha nem próbálunk evakuálni iszonyú unalmas, mert -20 és -4 perc között nem kell semmit csinálni.

2. rész: fröcskölés
Hozzávalók:	ha kell, még lehet vinni F105-öst (de nem kell)
		4 db Mentő személyzettel

Először is oltsuk el a tüzeket. Néhány (ez lehet, hogy túl optimista becslés) próbálkozás kell, míg kiismerjük a kocsik elhelyezésének célszerű módját. A központi parknál van 4 szimpla sérült, többre nem emlékszem, hiába javasol a Tippek köteles kiemelést. Ha a játék is úgy akarja, továbbenged, ha nem, akkor szívtunk. Iszonyú idegesítő, hogy hiába oldjuk meg a helyzetet, ennyi minden múlik a programhibákon.

24. bevetés: 2001.09.11. Berlinben

Hozzávalók:	1 db Rendőrségi helikopter + 2 rendőr
		3-4 db F105
		1db szerkocsi +2-3 tűzoltó
		2-3 Mobil kórház személyzettel
		1 db Emelőkosaras autó
		1 db Daru
		2 db Rendőrségi kisbusz 2-4 rendőrrel
		1 db Menekülőautó
		Igény szerint tűzoltó repülőgépek.

Legelső dolgunk elkapni azt a két terroristát, mely a vészcsúszdáról indul a baleset elején, hogy ne legyen később velük gond. Ezt a helikopterrel intézhetjük el a legegyszerűbben. Ezután szedjük fel az elnököt a parlament előtt (ha elkaptuk a 2 terroristát, lehet, hogy ez tárgytalan) és állítsuk a helit a forgalom útjába, mert az autók folyton össze fognak akadni a járműveinkkel. Közben küldjük az F105-ösöket meg a kórházakat. A tüzek terjedését érdemes pár tűzoltó-repülőgéppel is akadályozni. Oltsuk el a tüzeket, meg szedjük össze a sérülteket. A repülőgép leszálló irányában visszafelé fekszik egy sárga szobor, alatta egy autó van, a szobrot daruval emelhetjük le, majd fémvágóval szabadíthatjuk ki a sérültet (itt valami programhiba van, mert végtelen számú sérültet lehet kivágni, de 2 már elég, lehet hogy 1 is). A repülő elejéhez állítsunk az emelőkosarat, majd küldjünk fel egy tűzoltót. Há-há nem megy fel, de a terroristák Mokristan nagykövetét követelik. A nagy követség a parlament közelében van, küldjünk egy rendőrt a nagykövetért, aki fekete limuzinjával a helyszínre hajt. Itt tűzoltóval kísérjük az emelőkosárhoz. Na most meg menekülőautó kell nekik, melyet a repülő farkához állítsunk. Aztán a kocsit kapjuk el abroncslyukasztóval meg rendőrökkel. Ezután már csak a gép kiürítése van hátra tűzoltókkal meg kórházakkal. Hát izé na...8% de plecsni jár!

25. bevetés: 3. típusú találkozások

Hozzávalók:	3-4db szerkocsi 9-12 tűzoltó

A kis zöld emberkéket hátulról kell megközelíteni és adni nekik a láncfűrésszel. 1-2 kocsit fölöslegesen vittem ki, fél város amortizálódott meg egy csomó emberem is, mégis 100%. Az endsequence kissé nagyon fantáziátlan, végigmutogatja a készítőket, mely képsorozat a menüből is elérhető. Hát ennyi volt.